‘আমাদের সম্পত্তি কেড়ে নেওয়ার অধিকার কারও নেই’, ওয়াকফ আইন নিয়ে সরব মমতা

কলকাতা: আমাদের সম্পত্তি কেড়ে নেওয়ার অধিকার কারও নেই। মহাবীর জয়ন্তীর অনুষ্ঠান থেকে নয়া ওয়াকফ আইন (Waqf Act) নিয়ে সরব মুখ্যমন্ত্রী মমতা বন্দ্যোপাধ্যায় (Mamata Banerjee)। সকলকে আশ্বস্ত মমতা বললেন, নিজে বাঁচো, সবাইকে বাঁচাও। যার যা সম্পত্তি, আমার অধিকার নেই সেই সম্পত্তি কেড়ে নেওয়ার। আপনাদের সম্পত্তি কেড়ে নেওয়ার অধিকার কারও নেই। দিদি যতদিন আছে আপনাদের সম্পত্তি সুরক্ষিত।

কেন্দ্রীয় সরকার ওয়াকফ সংশোধনী আইন ২০২৫ অবিলম্বে কার্যকর করেছে। বিরোধীদের তীব্র বিরোধীতার মধ্যেও সংসদের দুই কক্ষে পাশ হয় এই বিল। এই বিলে সম্মতি দিয়ে রাষ্ট্রপতিও সম্মতি দিয়েচ্ছেন। ওয়াকফ সংশোধনী আইনের ৮ এপ্রিল থেকে কার্যকর হওয়া সংক্রান্ত গেজেট বিজ্ঞপ্তি জারি করেছে। বৈষম্যের অভিযোগে এই বিতর্কিত আইনের বিরুদ্ধে সুপ্রিম কোর্টে দায়ের হয়েছে মামলা। ওয়াকফ সংশোধনী বিল (Waqf Amendment Bill 2025) নিয়ে সারা দেশ উত্তাল। পশ্চিমবঙ্গেও প্রতিবাদের আঁচ এসে পড়েছে সংখ্যালধু মহলে। মঙ্গলবার বিকেলেই এই নতুন আইনের প্রতিবাদে উত্তাল হয়ে উঠেছিল জঙ্গিপুর। এই পরিস্থিতিতে বুধবার নেতাজি ইন্ডোরের একটি সভা থেকে ওয়াকফ নিয়ে বাংলার সংখ্যালঘুদের আশ্বস্ত করলেন মুখ্যমন্ত্রী মমতা বন্দ্যোপাধ্যায়। তিনি জানিয়ে দিলেন, ‘দিদি’ হিসাবে তিনি মুসলিমদেরও পাশে থাকবেন এবং তাঁদের সম্পত্তি রক্ষা করবেন। মমতা বলেন, ওয়াকফ সম্পত্তি নিয়ে সংখ্যালঘুদের একটা দুঃখ আছে। আপনারা ভরসা রাখুন, বাংলায় এমন বিভাজন যাতে না হয় সেটা দেখব।

আরও পড়ুন: চাকরিহারা শিক্ষকদের উপর লাঠিচার্জ পুলিশের, গুরুতর আহত কয়েকজন

মমতা বলেন, দেশকে ভাগ করার জন্য ইচ্ছাকৃত ভাবে ওয়াকফ সংশোধনী বিল আনা হয়েছিল। বিজেপিকে মনে রাখতে হবে, ভুলে গেলে চলবে না। তাদের সরকারও এক সময় চলে যাবে। অন্য সরকার আসবে। তখন লোকসভা ও রাজ্যসভায় আরেকটা সংশোধনী পাশ হয়ে যাবে।তিনি আরও বলেন, আপনারা সবাই একসঙ্গে বাঁচার কথা বলুন। কেউ কেউ রাজনৈতিক প্ররোচনা দেয়। দিদি আপনাদের রক্ষা করবে। তিনি আরও বলেন, ‘একতার জন্য লড়াই করুন। একতার জন্য হাঁটুন। একতা রক্ষা করাই আমাদের দায়িত্ব।

দেখুন ভিডিও